
פריצת כלא עכו

בראשית המאה ה16- נכבשה עכו ביד העותמנים, ומושל הגליל, אחמד אל-ג'זאר, פיתח את העיר, בנה בה מבצר ושווקים והפך את עכו ל"שער ראשי" לארץ. בתקופת המנדט הבריטי שימש מבצר עכו כבית-סוהר, בו ישבו אסירי המחתרות ובו עלו לגרדום שמונה מלוחמי האצ"ל. בית-הסוהר בעכו היה המבצר השמור ביותר בארץ; מוקף חומות וחפיר עמוק שהקיף את המבצר ממזרח ומצפון, בעוד הים סגר ממערב. המבצר שכן בליבה של עיר ערבית שלא היו בה תושבים יהודים.
למרות שבריחה מן המקום נראתה כמשימה בלתי אפשרית, לא פסקו לוחמי המחתרת מלתכנן תוכניות. המפנה חל כאשר אחד האסירים הערבים, שהיה אחראי על אספקת הנפט למטבח ולחדרים, סיפר, כי בהיותו במחסן הנפט (שהיה מצוי בחומה החיצונית-דרומית של המבצר), שמע קולות של נשים. הדברים הועברו אל איתן לבני XE "לבני:איתן" , בכיר אסירי האצ"ל, אשר הסיק מן הדברים כי הקיר הדרומי של בית-הסוהר גובל עם רחוב או סמטה בעיר העתיקה. המידע הזה הועבר בדואר המחתרת אל מפקדת האצ"ל, בלוויית הצעה לנצל את קיר מחסן הנפט לשם פריצה אל בית-הסוהר ושחרור אסירי המחתרת. 
עמיחי פגלין XE "פגלין:עמיחי (\"גידי\")"  ("גידי"), ראש חטיבת התכנון וקצין המבצעים הראשי, סייר בעכו מחופש כערבי, ולאחר בדיקה יסודית הגיע למסקנה כי הפריצה אפשרית. לאחר דיון במפקדה, קיבל לבני XE "לבני:איתן"  מכתב בו נאמר כי ניתן לפרוץ את החומה מבחוץ, אולם הצלחת המבצע תלויה ביכולת האסירים להגיע אל הקיר הדרומי בכוחות עצמם. לשם כך הוברחו אל תוך בית-הסוהר חומר-נפץ וכן נפצים ופתיל. נוצלה העובדה שהשלטונות הרשו להורי האסירים להעביר אל תוך בית-הסוהר תוספת מזון כמו ריבה, שמן, פירות ועוד. חומר הנפץ הועבר אל בין החומות בתוך קופסאות ריבה, כשהוא עטוף בריבה סמיכה. הסמל הבריטי פתח את מכסה הקופסא ובדק את תכולתה. בדקרו בתוך הריבה, נתקל בחתיכות הג'ליניט שהיו קשות יותר מן הרגיל. לאחר שהוסבר לו כי לעיתים הריבה אינה נקרשת כהלכה ונוצרות בה חתיכות מוצקות יותר, נחה דעתו. הנפצים והפתיל היו חבויים בתחתית כפולה של פח שמן, אשר אף הוא עבר בדיקה יסודית. הסמל פתח את המכסה והכניס פנימה מוט ארוך כדי לבדוק את גובה השמן, אולם מאחר ועובי הפתיל והנפצים היה בקוטר סיגריה, לא הבחין הסמל בתחתית הכפולה שהייתה בעובי של פחות מסנטימטר אחד.
אותה עת היו כלואים בבית-הסוהר 163 יהודים (מתוכם 60 אנשי האצ"ל, 22 אנשי לח"י ו5- אנשי ההגנה. היתר היו אסירים פליליים) וכן 460 ערבים. מפקדת האצ"ל החליטה שרק 41 אסירים ישוחררו (30 אנשי האצ"ל ו11- אנשי לח"י) וזאת בגלל חוסר אפשרות טכנית למצוא מקום מסתור למספר גדול יותר של בורחים. על איתן לבני XE "לבני:איתן"  (שהיה קצין מבצעים ראשי לפני מעצרו) הוטל להחליט מי ישוחרר ומי יישאר בכלא (אנשי לח"י בחרו בעצמם את המועמדים לבריחה).
מבצע הפריצה נקבע ליום ראשון, 4 במאי 1947, בשעה ארבע אחר-הצהרים. יום קודם לכן נתכנסו משתתפי הפעולה בבית-חרושת ליהלומים בנתניה. באחד החדרים הוצבה מפה על הקיר והוחל בתדרוך. ראשון הדוברים היה עמיחי פגלין XE "פגלין:עמיחי (\"גידי\")"  ("גידי"), שפרש בפני הבאים את פרטי התוכנית.  אחריו קיבל את רשות הדיבור דב כהן XE "דב כהן:(\"שמשון\")"  ("שמשון") שנתמנה מפקד הפעולה. הוא אמר לאנשים שהם יהיו מחופשים לחיילים בריטיים וקרא להם להתנהג בעכו "כחיילים של הוד מלכותו". 

לאחר שהלוחמים חולקו ליחידותיהם, סופרו כולם בתספורת "אנגלית". למחרת הועברו למבצר שוני (שבין בנימינה וזיכרון יעקב), אשר שימש בסיס-היציאה. עשרים לוחמים התלבשו במדי יחידת המהנדסים הבריטיים, בעוד שלושה קיבלו לבוש ערבי. לאחר ההסברים וחלוקת הנשק, עלו הבחורים לשיירת המכוניות שכללה: משאית צבאית אחת בת 3 טון, שני טנדרים צבועים בצבעי הסוואה בריטיים ושני טנדרים אזרחיים. בראש השיירה נסע ג'יפ הפיקוד, וליד הנהג ישב "שמשון" בלבוש קפטן בריטי וחזהו עטור מדליות.  
[image: image2.wmf]בהגיע השיירה לעכו, נכנסו שני הטנדרים הצבאיים אל תוך השוק, בעוד המשאית חיכתה ליד השער. מאחת המכוניות הורידו סולמות ו"יחידת ההנדסה" צעדה לעבר בית-המרחץ הטורקי כדי "לתקן" את קווי הטלפון. הם טפסו בעזרת סולם על הגג המתחבר אל חומת המבצר, ודב סלומון XE "סלומון:דב" , מפקד היחידה, עזר לסגנו יהודה אפיריון XE "אפיריון:יהודה"  להעלות את המטענים ולחבר אותם באמצעות אנקולים אל החלונות של בית-הסוהר. הבחורים ביצעו את עבודתם באין מפריע מאחר והם היו מוסתרים מן הזקיפים שהוצבו על גג המבצר. 
אותה שעה התפרסו שתי יחידות החסימה ופיזרו מוקשים בדרכים שהובילו אל מקום הפריצה. יחידה אחת, בת שלושה לוחמים, הייתה בפיקודו של אבשלום חביב XE "חביב:אבשלום"  והשנייה כללה שני לוחמים (מיכאלי XE "מיכאלי"  ואוסטרוביץ XE "ואוסטרוביץ" ). יחידה נוספת של שלושה לוחמים שהיו מחופשים לערבים, התמקמה צפונית לעכו ועם תחילת הפעולה הפגיזה במרגמה את המחנה הצבאי ששכן במקום. 
יחידת הפיקוד שנסעה בג'יפ התמקמה ליד תחנת הדלק בכניסה לעיר החדשה, פיזרה מוקשים נגד רכב והציתה את תחנת הדלק.
בעוד החוליות מתפרסות מחוץ למבצר, החלה ההתארגנות בתוך כותלי בית הסוהר. בשעה 15:00 נפתחו דלתות התאים לטיול של אחר-הצהרים. אותם אסירים שלא נכללו בין הבורחים ירדו לחצר ותפקידם היה לבצע פעולות הסחה, בעוד המועמדים לבריחה נשארו בתאים. הם נחלקו לשלוש קבוצות, כל קבוצה בתא נפרד. 
בשעה 16:22 נשמע פיצוץ עז שהחריד את כל הסביבה. חומת המבצר נפרצה.  
הקבוצה הראשונה של הבורחים זינקה מן התא והבחורים רצו במסדרון לכיוון הפרצה. היה עליהם להתגבר על נחשול של אסירים ערבים שרצו בפאניקה מן התאים וחסמו את הדרך. ראשון הבורחים, מיכאל אשבל XE "אשבל:מיכאל" , הצמיד מטענים אל המנעולים שסגרו את השער של המסדרון והדליק את פתיל ההשהיה. פיצוץ, והשער נפתח. באותה צורה נפרץ גם השער השני והדרך אל החופש נפתחה. אותה עת נכנסה לפעולה הקבוצה השנייה; הם יצרו מחסום אש על-ידי הבערת נפט מעורב בשמן. התלקחה מדורה גדולה שחסמה את הדרך בפני כניסת שוטרים למסלול הבריחה. אנשי הקבוצה השלישית זרקו רימוני הלם לעבר הגג והבריחו את הסוהרים שניצבו שם. בתוך כל המהומה שנוצרה מן ההתפוצצות, היריות והאש, פילסו 41 אסירים את דרכם אל החופש. הפגישה עם יחידת התוקפים הייתה נרגשת, אולם לא היה זמן לחילופי חוויות. 
הקבוצה הראשונה של הבורחים עלתה על הטנדר הראשון ויצאה לדרך, אולם הנהג טעה ונסע לכיוון חיפה במקום לנסוע לכיוון הר-נפוליון. ליד החוף הם נתקלו בקבוצה של חיילים בריטיים שיצאו לרחוץ בים ובהבחינם בטנדר פתחו באש. הטנדר ניסה לחזור על עקבותיו, אולם הוא נתקל בקיר בית-הקברות והתהפך. הבחורים קפצו מן המכונית ופתחו בריצה לעבר תחנת הדלק, בעוד החיילים הבריטיים מדלגים אחריהם. דב כהן XE "דב כהן:(\"שמשון\")"  ("שמשון") ראה את הנעשה וניסה לעצור את הבריטים בירי מן מקלע הברן שהיה בידו, אולם 17 קליעים שמו קץ לחייו. זלמן ליפשיץ XE "ליפשיץ:זלמן" , שלחם לצד שמשון, נהרג אף הוא. מספר הנפגעים הלך וגדל וכאשר נפסקה האש, היה המאזן עצוב מאוד: מבין 13 הבחורים שיצאו ראשונה אל החופש, 5 נהרגו, 6 נפצעו ורק 2 לא נפגעו מן היריות. הפצועים ושני הבריאים הוחזרו אל הכלא.
תקלה נוספת קרתה ליחידת החסימה בפיקודו של אבשלום חביב XE "חביב:אבשלום"  (יחד עם מאיר נקר XE "נקר:מאיר"  ויעקב וייס XE "וייס:יעקב" ) -  הם לא שמעו את אות הנסיגה ונשארו בשטח גם לאחר שיתר היחידות כבר עזבו את עכו ולאחר קרב ארוך נתפסו ונאסרו. גם יחידת החסימה השנייה, שכללה את אמנון מיכאלי XE "מיכאלי"  ומנחם אוסטרוביץ XE "אוסטרוביץ:מנחם" , לא שמעה את קול החצוצרה (שסימנה את הנסיגה) ונתפסו אף הם בידי הבריטים.
יתר הבורחים והתוקפים שהיו במשאית ובטנדר השני, הצליחו לצאת בשלום את עכו. הם הגיעו עד לקיבוץ דליה, השאירו שם את המכוניות וצעדו ברגל לעבר בנימינה. הם חולקו בין בתי נחלת ז'בוטינסקי ולמחרת בבוקר פוזרו ברחבי הארץ למקומות שהוכנו עבורם מראש.
חיים אפלבוים XE "אפלבוים:חיים" , איש לח"י, שנפצע בשעת הנסיגה, הצליח לטפס על טנדר המאסף, אולם בדרך נפח את נשמתו. הוא הושאר במכונית ואנשי קיבוץ דליה העבירו למחרת היום את הגופה לחיפה ומסרוה לידי "חברה קדישא".
בסיכום הפעולה התברר שמספר האסירים שהצליחו לצאת אל החופש הגיע ל27- (20 אנשי אצ"ל ו7- אנשי לח"י). 9 לוחמים נהרגו בהיתקלויות עם כוחות הצבא הבריטי: 6 מן הבורחים ו3- מן המשחררים. 8 מן הבורחים, חלקם פצועים, נתפסו והחזרו לכלא. כן הובאו למאסר 5 מן המתקיפים שלא הצליחו לחזור לבסיסם. האסירים הערבים נצלו את המהומה שנוצרה ו182- מהם ברחו מבית-הסוהר. למרות מחיר הדמים הכבד, תוארה הפעולה על-ידי כתבי-חוץ כ"פריצת בית-הכלא הגדולה בהיסטוריה". שליחו של עיתון "הארץ" בלונדון כתב ב5- במאי: 
ההתקפה על כלא עכו נתקבלה כאן כמהלומה רצינית לפרסטיז'ה הבריטית... חוגים צבאיים תיארו את ההתקפה כמלאכת-מחשבת אסטרטגית. 

בעיתון הנפוץ "ניו-יורק הרולד טריביון" אנו מוצאים את התיאור הבא:
הם הוציאו לפועל את המשימה השאפתנית, שהייתה הקשה מכל אלה שיזמו עד כה, בצורה מושלמת. ביצוע הפעולה תואר על-ידי אנשי צבא כמעשה מופת.
בפרלמנט הבריטי בלונדון שאל הציר אוליבר סטאנלי XE "סטאנלי:אוליבר" : "איזו פעולה ינקטו כתוצאה מהאירוע בכלא עכו, שהוריד את היוקרה הבריטית לשפל נמוך ביותר?" ובדו"ח מתנצל ששלח הנציב העליון למשרד המושבות בלונדון, נאמר בין השאר: 
שום מספר של חיילים או שוטרים כשלעצמו אינו יכול לשמש ערובה לביטחון מפני התקפה על הרבה בניינים, גשרים ומוסדות אזרחיים... הגנה שלמה על כל המתקנים האלה נגד התקפות מאורגנות שאפשר להוציאן לפועל בכל מקום ובכל שעה... אינה בגדר אפשרות מעשית... יש לזכור שהפורשים בארץ-ישראל מאומנים בטכסיסי המחתרת שבהם השתמשה המחתרת באירופה בימי המלחמה האחרונים.  
זמן קצר לאחר פריצת כלא-עכו, התרחשה באו"ם סנסציה. אנדריי גרומיקו XE "גרומיקו:אנדריי" , נציג ברית-המועצות באו"ם, הצהיר בפני הצירים הנדהמים שארצו רואה בעין יפה את הקמתה של מדינה יהודית בארץ-ישראל.
שלושה שבועות לאחר פריצת כלא עכו, נערך משפטם של חמשת הלוחמים שנתפסו לאחר הפעולה. שלושה מן הנאשמים  -  אבשלום חביב XE "חביב:אבשלום" , יעקב וייס XE "וייס:יעקב"  ומאיר נקר XE "נקר:מאיר"   -  נתפסו סמוך לחומת בית-הסוהר בעודם מחזיקים נשק בידם. הם כפרו בזכות בית-הדין לשפוט אותם ולאחר שמסרו הצהרות מדיניות, נידונו השלושה למוות. 
שני האחרים, מיכאלי XE "מיכאלי"  ואוסטרוביץ XE "ואוסטרוביץ" , נתפסו ללא נשק במקום מרוחק מבית-הסוהר. מאחר שהיה סיכוי להציל את חייהם, הוחלט במפקדת האצ"ל לנהל לשניים משפט  מסודר. עורכי-הדין שלהם הצליחו להמציא תעודות המוכיחות כי גילם פחות מ18- ובית-הדין גזר להם מאסר עולם.

אוסטרוביץ: מנחם, 85

אפיריון: יהודה, 83

אפלבוים: חיים, 85

אשבל: מיכאל, 84

גרומיקו: אנדריי, 86

דב כהן: ("שמשון"), 83, 85

ואוסטרוביץ, 84, 86

וייס: יעקב, 85, 86

חביב: אבשלום, 84, 85, 86

לבני: איתן, 82

ליפשיץ: זלמן, 85

מיכאלי, 84, 85, 86

נקר: מאיר, 85, 86

סטאנלי: אוליבר, 86

סלומון: דב, 83

פגלין: עמיחי ("גידי"), 82

דב כהן ("שמשון") 


1947-1915


נולד ב28- בדצמבר 1915 בפולין, ובשנת 1936 עלה ארצה כסטודנט באוניברסיטה העברית בירושלים ובמהרה הצטרף לשורות האצ"ל.


עם פרוץ מלחמת העולם השנייה התגייס לצבא הבריטי, התנדב לחיל הקומנדו, ובקרבות שהתנהלו בחבש נגד האיטלקים גילה אומץ לב וכושר לחימה נדירים.


מיד עם שחרורו מן הצבא הבריטי, עטור תהילה ואותות הצטיינות, התייצב לפעילות באצ"ל. הוא נתמנה מפקד הח"ק (חיל הקרב) של פתח-תקוה והשתתף בקרבות רבים, ובין היתר פקד על ההתקפה על שדה התעופה לוד וכן על תחנת הרכבת באשדוד.


בכל הפעולות עליהן פיקד, צעד בראש לוחמיו. כך עשה גם בקרב האחרון, בפריצת כלא עכו; הוא חשף עצמו ומקלע בידו, כאשר ניסה לחפות על חבריו שנתקלו במארב בריטי. בקרב זה מצא את מותו.

הפירצה בחומת כלא עכו

טיול האסירים בחצר כלא עכו








